"Monako" yarim himoyachisi Bernardu Silva "Manchester Siti"ga o‘tdi. Bu haqda shaharliklar rasmiy sayti ma’lum qildi. Hozirda shartnoma muddati oshkor qilinmadi. Portugaliyalik futbolchi yangi jamoada 20-raqam ostida to‘p suradi. Avvalroq Silvaning transferi "Siti" uchun 60 mln funt sterlingga tushishi haqida ma’lumotlar paydo bo‘lgandi. O‘tgan mavsumda futbolchi "Monako" tarkibida 58ta uchrashuvda maydonga tushib, 11ta gol va 12ta golli uzatmaga mualliflik qilgan.